techiaith/cofnodycynulliad_en-cy huggingface dataset:
English: I'd like a statement, please, on the centralisation of health services in South Wales East - that is, the fact that people now have to travel to different hospitals in order to get different treatments. I've been contacted by a constituent about the fact that all diagnostic breast procedures will only be carried out at Ysbyty Ystrad Fawr in Ystrad Mynach, and that will mean that constituents will need to travel on long journeys by public transport if they don't have a car. So, for someone from Gilwern, for example, but also villages and towns across the region, this could mean journeys that will be complicated, long and involve a number of changes. Patients will often have to wait in the cold for another bus to come. My constituent has pointed out that people requiring cancer treatment will need multiple diagnostic appointments and so would be put through this ordeal more than once. And the patient-carrying service, too, involves long waiting times. Trefnydd, people across the south-east of Wales were told that, when the Grange hospital opened, it would mean better services, but I am concerned or I do share the concern of residents that we're now seeing less direct access to care. The staff of the health board are doing a tremendous job - they need to be commended - but I would like a statement, please, outlining how the Government will tackle the issues to do with access to different hospitals now that different services are being provided in different locations, because the last thing that people who are unwell need is added stress.
Welsh: Hoffwn i gael datganiad, os gwelwch yn dda, ar ganoli gwasanaethau iechyd yn Nwyrain De Cymru - hynny yw, y ffaith bod pobl nawr yn gorfod teithio i wahanol ysbytai er mwyn cael triniaethau gwahanol. Mae etholwr wedi cysylltu â mi ynglŷn â'r ffaith mai dim ond yn Ysbyty Ystrad Fawr yn Ystrad Mynach y bydd yr holl weithdrefnau diagnostig ar y fron yn cael eu cynnal, a bydd hynny'n golygu y bydd angen i etholwyr fynd ar deithiau hir ar drafnidiaeth gyhoeddus os nad oes ganddyn nhw gar. Felly, i rywun o Gilwern, er enghraifft, ond hefyd pentrefi a threfi ar draws y rhanbarth, gallai hyn olygu teithiau a fydd yn gymhleth, yn hir ac yn cynnwys nifer o newidiadau. Yn aml bydd yn rhaid i gleifion aros yn yr oerfel i fws arall ddod. Mae fy etholwr wedi tynnu sylw at y ffaith y bydd angen amrywiaeth o apwyntiadau diagnostig ar bobl sydd angen triniaeth canser ac felly bydden nhw'n dioddef fwy nag unwaith. Ac mae'r gwasanaeth cludo cleifion hefyd yn golygu amseroedd aros hir. Pan agorodd Ysbyty Athrofaol y Faenor, dywedwyd wrth bobl ar draws y de-ddwyrain y byddai'n golygu gwell gwasanaethau, ond yr wyf i'n pryderu neu'n rhannu pryder trigolion ein bod ni nawr yn gweld llai o fynediad uniongyrchol at ofal. Mae staff y bwrdd iechyd yn gwneud gwaith aruthrol - mae angen eu canmol - ond hoffwn i gael datganiad, os gwelwch yn dda, yn amlinellu sut y bydd y Llywodraeth yn mynd i'r afael â'r materion sy'n ymwneud â mynediad i wahanol ysbytai gan fod gwahanol wasanaethau'n cael eu darparu mewn lleoliadau gwahanol, oherwydd y peth olaf y mae pobl sy'n sâl ei angen yw straen ychwanegol.
English: I absolutely agree with your final point. Obviously, the provision of services is down to the health board, and the Minister for Health and Social Services monitors these matters very closely and, I know, meets with the chair and chief executive of the health board on a regular basis. We are seeing specialised services - of course, we are - and we don't want patients to have to travel to many hospitals for treatment of the same condition, but, of course, it is a necessity sometimes if you do have a specific condition and you may have to travel a bit further. But, as I say, this is a matter for the health board. I think public transport is also something that's very important. You mentioned the Grange University Hospital, and I've heard many Members refer to constituents' issues around that, and I know, again, that the Minister is working very closely with the Deputy Minister for Climate Change in relation to this.
Welsh: Rwy'n cytuno'n llwyr â'ch pwynt olaf. Yn amlwg, mater i'r bwrdd iechyd yw darparu gwasanaethau, ac mae'r Gweinidog Iechyd a Gwasanaethau Cymdeithasol yn monitro'r materion hyn yn agos iawn ac, rwy'n gwybod, ei bod hi'n cyfarfod â chadeirydd a phrif weithredwr y bwrdd iechyd yn rheolaidd. Rydym ni'n gweld gwasanaethau arbenigol - wrth gwrs ein bod ni - ac nid ydym ni eisiau i gleifion orfod teithio i lawer o ysbytai i drin yr un cyflwr, ond, wrth gwrs, mae'n anghenraid weithiau os oes gennych chi gyflwr penodol ac efallai y bydd yn rhaid i chi deithio ychydig ymhellach. Ond, fel y dywedais i, mater i'r bwrdd iechyd yw hwn. Rwy'n credu bod trafnidiaeth gyhoeddus hefyd yn rhywbeth sy'n bwysig iawn. Gwnaethoch chi gyfeirio at Ysbyty Athrofaol y Faenor, ac yr wyf i wedi clywed llawer o Aelodau'n cyfeirio at broblemau etholwyr ynghylch hynny, a gwn i, unwaith eto, fod y Gweinidog yn gweithio'n agos iawn gyda'r Dirprwy Weinidog Newid Hinsawdd mewn cysylltiad â hyn.
English: Minister, I would like to ask for a debate in Government time on Government policy for the Valleys. You will be aware, since the election last year, there have been very few opportunities to discuss the way in which the Welsh Government is going to develop policy, and economic policy particularly, for the Valleys of south Wales. I'd like that debate to be informed by two statements, with, first of all, a report on the work of the Valleys taskforce. A number of Ministers gave a number of commitments, including myself, in the last Senedd on the ambitions of the Welsh Government, but there's not been a report on the outturn of what the Valleys taskforce achieved in that time and whether it addressed and reached its targets or not. So, I'd like to see a report on the work of the Valleys taskforce published as soon as possible. And the second statement that I'd like to ask for is on the Tech Valleys programme. This is £100 million investment programme, focused on my own constituency in Blaenau Gwent. It is now reaching the halfway point, and it would be a good time, I think, for us to look back at what it has achieved over the last five years or so and what the plans are for it to achieve in the next five years.
Welsh: Gweinidog, hoffwn i ofyn am ddadl yn amser y Llywodraeth ar bolisi'r Llywodraeth ar gyfer y Cymoedd. Byddwch chi'n ymwybodol, ers yr etholiad y llynedd, mai ychydig iawn o gyfleoedd sydd wedi bod i drafod y ffordd y mae Llywodraeth Cymru yn mynd i ddatblygu polisi, a pholisi economaidd yn arbennig, ar gyfer Cymoedd y De. Hoffwn i'r ddadl honno gael ei llywio gan ddau ddatganiad, gydag adroddiad, yn gyntaf oll, ar waith tasglu'r Cymoedd. Rhoddodd nifer o Weinidogion nifer o ymrwymiadau, gan gynnwys fi fy hun, yn y Senedd ddiwethaf ar uchelgeisiau Llywodraeth Cymru, ond nid oes adroddiad wedi bod ar alldro'r hyn yr oedd tasglu'r Cymoedd wedi'i gyflawni yn y cyfnod hwnnw a p'un a oedd wedi ymdrin â'i dargedau a'u cyflawni ai peidio. Felly, hoffwn i weld adroddiad ar waith tasglu'r Cymoedd yn cael ei gyhoeddi cyn gynted â phosibl. Ac mae'r ail ddatganiad yr hoffwn i ofyn amdano ar raglen y Cymoedd Technoleg. Rhaglen fuddsoddi gwerth £100 miliwn yw hon, sy'n canolbwyntio ar fy etholaeth i fy hun ym Mlaenau Gwent. Ar hyn o bryd mae'n cyrraedd y pwynt hanner ffordd, a byddai'n amser da, rwy'n credu, i ni edrych yn ôl ar yr hyn y mae wedi'i gyflawni yn ystod y pum mlynedd diwethaf a beth yw'r cynlluniau ar gyfer cyflawni yn ystod y pum mlynedd nesaf.
English: Thank you. I will ask the Minister for Economy to publish two written statements on those two issues - the Valleys taskforce and the Tech Valleys.
Welsh: Diolch. Gofynnaf i Weinidog yr Economi gyhoeddi dau ddatganiad ysgrifenedig ar y ddau fater hynny - tasglu'r Cymoedd a'r Cymoedd Technoleg.
English: Trefnydd, I'd like to ask for a statement from the Minister for Climate Change on water quality in the River Wye. Last week, I met with the UK Government Minister responsible for water quality, Rebecca Pow, and she wants to work constructively with the Welsh Government to improve water quality in the River Wye and across Wales. The Minister for Climate Change was invited to that meeting and it's a shame she couldn't attend. So, will the Trefnydd request that the Minister comes to the Chamber to give an update to the Senedd on what inter-governmental meetings have taken place on water quality, and how she intends to work constructively with the UK Government to improve our inland waterways in Wales? Diolch, Llywydd.
Welsh: Hoffwn i ofyn am ddatganiad gan y Gweinidog Newid Hinsawdd ar ansawdd dŵr yn Afon Gwy. Yr wythnos diwethaf, gwnes i gyfarfod â Gweinidog Llywodraeth y DU sy'n gyfrifol am ansawdd dŵr, Rebecca Pow, ac mae hi eisiau gweithio'n adeiladol gyda Llywodraeth Cymru i wella ansawdd dŵr yn Afon Gwy a ledled Cymru. Cafodd y Gweinidog Newid Hinsawdd ei gwahodd i'r cyfarfod hwnnw ac mae'n drueni na allai hi fod yn bresennol. Felly, a wnaiff y Trefnydd ofyn i'r Gweinidog ddod i'r Siambr i roi'r wybodaeth ddiweddaraf i'r Senedd ynghylch pa gyfarfodydd rhynglywodraethol sydd wedi'u cynnal ar ansawdd dŵr, a sut y mae'n bwriadu gweithio'n adeiladol gyda Llywodraeth y DU i wella ein dyfrffyrdd mewndirol yng Nghymru? Diolch, Llywydd.
English: I did see the letter inviting the Minister for Climate Change to meet with the UK Government Minister. Unfortunately, as you can imagine, our diaries get very booked up; we need a little bit more notice than three or four days. The Minister for Climate Change does work very constructively - as I did when I was in that portfolio - with the UK Government, and, obviously, our programme for government does commit us to improving water quality. Obviously, the River Wye pollution is something that has been very much in the media and very much in our postbags. NRW's initial assessment of P levels in our river special areas of conservation, and that included the River Wye, did indicate that the reason for the water bodies failing P targets was from a very diverse range of sources. The causes really are very complex, and I think that it's really important that we continue to work with NRW, that we continue to work with Dŵr Cymru, and that we continue to work with the UK Government.
Welsh: Gwelais i'r llythyr yn gwahodd y Gweinidog Newid Hinsawdd i gyfarfod â Gweinidog Llywodraeth y DU. Yn anffodus, fel y gallwch chi ddychmygu, mae ein dyddiaduron yn llawn iawn; mae angen ychydig mwy o rybudd arnom ni na thri neu bedwar diwrnod. Mae'r Gweinidog Newid Hinsawdd yn gweithio'n adeiladol iawn - fel y gwnes i pan oeddwn i yn y portffolio hwnnw - gyda Llywodraeth y DU, ac, yn amlwg, mae ein rhaglen lywodraethu ni'n ein hymrwymo ni i wella ansawdd dŵr. Yn amlwg, mae llygredd Afon Gwy yn rhywbeth sydd wedi bod yn y cyfryngau ac yn sicr yn ein bagiau post. Dangosodd asesiad cychwynnol CNC o lefelau P yn ardaloedd cadwraeth arbennig ein hafonydd, a oedd yn cynnwys Afon Gwy, mai'r rheswm bod cyrff dŵr yn methu targedau P yn dod o amrywiaeth eang o ffynonellau. Mae'r achosion yn gymhleth iawn, ac rwy'n credu ei bod yn bwysig iawn ein bod ni'n parhau i weithio gyda CNC, ein bod ni'n parhau i weithio gyda Dŵr Cymru, a'n bod ni'n parhau i weithio gyda Llywodraeth y DU.
English: I'd like to ask for a statement from the Trefnydd in her role as Minister for rural affairs and agriculture. The Australian High Commissioner to the UK will be visiting Anglesey this week. I always enjoy welcoming visitors to the island, of course, but George Brandis will be meeting with farmers who will be very eager, I'm sure, to raise their concerns about the impact of a trade deal between the UK and Australia post Brexit. Farmers tell me regularly that they are concerned about this. The agricultural unions say that they have difficulty finding anything in the trade agreement that could help Welsh farmers, and that, indeed, more than anything, they see it as something that benefits those in Australia who would be in competition with Welsh farmers . So, can I have a statement from the Minister on the steps that are being taken to try and safeguard Welsh farmers from the threat that this trade deal between the UK and Australia represents to them?
Welsh: Mi hoffwn i ofyn am ddatganiad gan y Trefnydd yn ei rôl fel y Gweinidog dros faterion gweledig ac amaeth. Mae Uwch-gomisiynydd Awstralia i'r Deyrnas Unedig yn ymweld ag Ynys Môn yr wythnos yma. Dwi'n wastad yn mwynhau croesawu ymwelwyr i'r ynys, wrth gwrs, ond mi fydd George Brandis yn cyfarfod â ffermwyr a fydd yn eiddgar iawn, dwi'n siŵr, i godi eu pryderon nhw ynglŷn ag effaith y cytundeb masnach rhwng y Deyrnas Unedig ag Awstralia ar ôl Brexit. Mae ffermwyr yn dweud wrthyf yn rheolaidd eu bod nhw'n poeni am hyn. Mae'r undebau amaeth yn dweud eu bod nhw'n ei chael hi yn anodd gweld unrhyw beth i helpu ffermwyr Cymru yn y cytundeb masnach ac, yn wir, eu bod nhw, yn fwy na dim, yn ei weld o fel rhywbeth sy'n manteisio cystadleuwyr ffermwyr Cymru yn Awstralia. Felly, a gaf i ddatganiad gan y Gweinidog ar y camau sy'n cael eu cymryd i geisio gwarchod ffermwyr Cymru rhag y bygythiad y mae'r cytundeb masnach yma rhwng y Deyrnas Unedig ac Awstralia yn ei gynrychioli iddyn nhw?
English: Thank you. You raise a very important point. There is the Australian trade deal. There is the New Zealand trade deal. If we are not careful, we are going to have the cumulative impact of the trade deals, which could really badly affect our farming community here in Wales. Obviously, an area that really concerns me is about standards. It's really important that we don't have our market flooded by imports from countries that don't have our very high animal health and welfare standards, and our very high environmental standards too. This is something that the Minister for Economy leads on - trade deals. I work very closely with him on it. It's something that we talk about in the DEFRA IMG that I referred to before. When I have further information about looking at the cumulative impact, I will be very happy to bring forward a statement.
Welsh: Diolch i chi. Rydych chi'n codi pwynt pwysig iawn. Fe geir y cytundeb masnach ag Awstralia. Fe geir y cytundeb masnach â Seland Newydd. Os nad ydym ni'n ofalus, fe fyddwn ni'n gweld effaith gronnol y bargeinion masnach, a allai ddifrodi llawer iawn ar ein cymuned ffermio ni yma yng Nghymru. Yn amlwg, un pwnc sy'n peri pryder gwirioneddol i mi yw safonau. Mae hi'n bwysig iawn nad ydym ni'n gweld ein marchnad ni'n cael ei gorlenwi â mewnforion o wledydd nad ydyn nhw'n cadw at ein safonau uchel iawn ni o ran iechyd a lles anifeiliaid, na'n safonau amgylcheddol uchel iawn ni ychwaith. Dyma rywbeth y mae Gweinidog yr Economi yn arwain arno - cytundebau masnach. Rwy'n gweithio yn agos iawn gydag ef yn hyn o beth. Mae'n rhywbeth yr ydym ni'n ei drafod yn Grŵp Rhyngweinidogol DEFRA fel yr oeddwn i'n sôn gynnau. Pan fydd gennyf i ragor o wybodaeth ynglŷn ag ystyriaeth o'r effaith gronnol, fe fyddaf i'n hapus iawn i wneud datganiad.
English: The next statement is the statement by the Minister for Health and Social Services - an update on COVID-19. I call on the Minister to make her statement - Eluned Morgan.
Welsh: Y datganiad nesaf, felly, yw'r datganiad gan y Gweinidog Iechyd a Gwasanaethau Cymdeithasol - diweddariad ar COVID-19. Dwi'n galw ar y Gweinidog i wneud ei datganiad - Eluned Morgan.
English: Can I thank the Minister for her statement today, and also for the briefing earlier that was made available to health committee members? That was very much appreciated. Minister, I'm very pleased with some of the details in your statement. You talk about hospital rates coming down and those in critical care with COVID-19 being at the lowest levels since July 2021. You say this is very positive, and I agree with you entirely. This is a good positive position to be in. You go on to say that coronavirus unfortunately is still with us. But it'll always be with us; that's my understanding and that's what the health professionals tell us. Therefore, we have to learn to live alongside coronavirus. I'd be grateful if you could just outline if you agree with that position.
Welsh: A gaf i ddiolch i'r Gweinidog am ei datganiad heddiw, ac am y briff yn gynharach hefyd a oedd ar gael i aelodau'r pwyllgor iechyd? Gwerthfawrogwyd hynny'n fawr iawn. Gweinidog, rwy'n hapus iawn gyda rhai o'r manylion yn eich datganiad chi. Rydych chi'n sôn am ostyngiad yng nghyfraddau ysbytai a'r rhai mewn gofal critigol gyda COVID-19 ar eu lefelau isaf ers mis Gorffennaf 2021. Rydych chi'n dweud bod hynny'n gadarnhaol iawn, ac rwyf i'n cytuno â chi'n llwyr. Mae hon yn sefyllfa gadarnhaol dda iawn i fod ynddi hi. Fe ewch chi ymlaen i ddweud bod coronafeirws yn parhau i fod gyda ni, yn anffodus. Ond fe fydd hwnnw gyda ni am byth; yn ôl yr hyn yr wyf i'n ei ddeall a dyna ddywed gweithwyr iechyd proffesiynol wrthym ni. Felly, mae'n rhaid i ni ddysgu byw gyda coronafeirws. Fe fyddwn i'n ddiolchgar pe byddech chi'n amlinellu a ydych chi'n cytuno â'r safbwynt hwn.
English: Minister, thank you for your statement this afternoon on COVID-19, and I, like my colleagues here, welcome the easing of restrictions across Wales. Minister, as you know, COVID-19 put huge pressure on our A&E departments, and on Sunday evening there were approximately 17 ambulances queueing up outside Morriston Hospital, waiting for patients to be admitted and seen. In A&E and over the weekend, I've been advised by a front-line paramedic that residents in Brecon and Radnorshire are routinely waiting eight hours for a category 1 ambulance response. And over the weekend, a lady with chest pains waited over five hours for an ambulance to arrive, and there were no ambulances at all in my constituency. Minister, I have raised this on a number of occasions, we've debated it here a number of times, but I want to know what new measures have you put in, and the Welsh ambulance service put in, to try and get ambulance waiting times under control. Because people waiting eight hours plus is just simply not good enough, and I'm sure you'll agree with me on that. Diolch, Llywydd.
Welsh: Gweinidog, diolch i chi am eich datganiad chi ynglŷn â COVID-19 y prynhawn yma, ac rwyf fi, fel fy nghyd-Aelodau i yn y fan hon, yn croesawu'r llacio ar y cyfyngiadau ledled Cymru. Gweinidog, fel gwyddoch chi, fe roddodd COVID-19 bwysau enfawr ar ein hadrannau damweiniau ac achosion brys ni, ac ar nos Sul roedd tua 17 o ambiwlansys yn sefyll y tu allan i Ysbyty Treforys, yn aros i gleifion gael eu derbyn a'u gweld. Mewn adran damweiniau ac achosion brys dros y penwythnos, fe glywais i gan barafeddyg rheng flaen bod trigolion Brycheiniog a Maesyfed yn aros wyth awr fel rheol am ymateb ambiwlans categori 1. A thros y penwythnos, bu'n rhaid i wraig â phoenau yn ei brest aros dros bum awr am ambiwlans, ac nid oedd unrhyw ambiwlans o gwbl ar gael yn fy etholaeth i. Gweinidog, rwyf i wedi codi hyn droeon, rydym ni wedi trafod hyn lawer gwaith yn y fan hon, ond fe hoffwn i wybod pa fesurau newydd y gwnaethoch chi, a gwasanaeth ambiwlans Cymru, eu rhoi ar waith i geisio rheoli amseroedd aros am ambiwlansys. Oherwydd nid yw pobl yn aros wyth awr a mwy yn sefyllfa foddhaol ac rwy'n siŵr y byddech chi'n cytuno â mi yn hynny o beth. Diolch, Llywydd.
English: I welcome the Welsh Government's stance on taking a sensible, evidence-led approach to relaxing COVID restrictions, because, as the Minister has already said, COVID has not gone away and it can still be really unpredictable. I am particularly grateful to be in Wales, as myself and many others have been, throughout the pandemic, where the self-isolation rules will remain in place. Does the Minister agree with me that it is far more sensible to relax the rules gradually than taking the rash approach of Boris Johnson's Government in Westminster, which seems to be led not by the science but by the polls? And can I also ask if the Welsh Government has a timetable for vaccinating five to 11-year-olds? I know this is something my constituents in Bridgend are very keen to get more information about. Diolch.
Welsh: Rwy'n croesawu safbwynt Llywodraeth Cymru o ran mabwysiadu dull synhwyrol o lacio cyfyngiadau COVID ar sail y dystiolaeth, oherwydd, fel dywedodd y Gweinidog eisoes, nid yw COVID wedi diflannu ac mae hi'n dal i fod yn anodd iawn rhagweld ei gwrs. Rwy'n arbennig o ddiolchgar i fod yng Nghymru, fel llawer un arall, drwy gydol y pandemig, lle mae'r rheolau hunanynysu yn parhau. A yw'r Gweinidog yn cytuno â mi ei bod hi'n llawer mwy synhwyrol i ni lacio'r rheolau o dipyn i beth yn hytrach nag ymagweddu fel Llywodraeth Boris Johnson yn San Steffan, sydd, i bob golwg, yn cael ei harwain nid gan y wyddoniaeth ond gan y polau piniwn? Ac a gaf i ofyn hefyd a oes gan Lywodraeth Cymru amserlen ar gyfer brechu plant pump i 11 oed? Fe wn i fod hwnnw'n rhywbeth y mae fy etholwyr i ym Mhen-y-bont ar Ogwr yn awyddus iawn i gael mwy o wybodaeth amdano. Diolch.
English: Thanks very much, Sarah. I'm pleased to say that we have tried, throughout this pandemic, to take that evidence-based approach, which was why we were slightly blindsided by the UK Government making an announcement that they clearly hadn't discussed with almost anyone in terms of stopping self-isolation. So, it is a shame that we get to that situation, and it's pretty obvious that it's a distraction technique from the very difficult situation that Johnson finds himself in at the moment politically. Just in terms of the timetable for five to 11-year-olds, we're obviously waiting for that formal advice to come from the JCVI. I'm not quite sure what's holding it up. We know that it's available, and it's important that we are able to forge ahead with our plans. Obviously, we thought that this might be coming our way, so a huge amount of preparation work has already been undertaken, but we can't really press the button finally on it until we have that final JCVI publication that we're hoping to see imminently.
Welsh: Diolch yn fawr iawn, Sarah. Rwy'n falch o ddweud ein bod ni, drwy gydol y pandemig hwn, wedi ceisio dilyn y dull hwnnw sy'n seiliedig ar dystiolaeth, a dyna pam y cawsom ni ein syfrdanu ryw gymaint gan gyhoeddiad Llywodraeth y DU nad oedden nhw wedi, yn amlwg, ei drafod gyda neb, bron â bod, o ran terfynu hunanynysu. Felly, mae hi'n drueni ein bod ni'n cyrraedd sefyllfa fel hon, ac mae hi'n weddol amlwg mai dyfais yw hon i dynnu sylw oddi wrth y sefyllfa wleidyddol anodd iawn y mae Johnson yn ei chael ei hun ynddi hi ar hyn o bryd. O ran yr amserlen ar gyfer plant pump i 11 oed, rydym ni'n amlwg yn aros am y cyngor ffurfiol hwnnw gan y Cyd-bwyllgor ar Imiwneiddio a Brechu. Nid wyf i'n hollol siŵr beth yw achos yr oedi. Fe wyddom ni ei fod ar gael, ac mae hi'n bwysig ein bod ni'n gallu bwrw ymlaen â'n cynlluniau ni. Yn amlwg, roeddem ni'n credu y gallai'r cyngor fod ar ei ffordd, felly fe wnaethpwyd llawer iawn o waith paratoi eisoes, ond ni allwn ni fwrw'r maen i'r wal yn derfynol yn hyn o beth nes bod y cyhoeddiad terfynol hwnnw gennym ni oddi wrth y Cyd-bwyllgor ar Imiwneiddio a Brechu yr ydym ni'n gobeithio ei weld yn fuan iawn.
English: So, we're going to move on now to item 4, a statement by the Deputy Minister for Social Services: the real living wage for social care workers. And I call on Julie Morgan.
Welsh: Felly, fe symudwn ni ymlaen nawr at eitem 4, sef datganiad gan y Dirprwy Weinidog Gwasanaethau Cymdeithasol: y Cyflog Byw Gwirioneddol ar gyfer Gweithwyr Gofal Cymdeithasol. Ac rwy'n galw ar Julie Morgan.